ཉི་འོད་ས་གཞི་ཀུན་ཏུ་འཕྲོ་ཞིང་རྩྭ་རྩི་ཤིང་གི་ལོ་འདབ་རབ་ཏུ་རྒྱས་པའི་རི་ཁྲོད་དུ་ཤིས་འཛོམས་འཆམ་མཐུན་གྱིས་ཁེངས་པའི་རྣམ་པ་འདི་མཐོང་དུས།གླང་ཆེན་ཐལ་དཀར་གྱི་བསམ་པ་ཧ་ཅང་དགའ་ནས་ག་ལེར་རི་ཁུག་ནང་དུ་བབས་མཐར།སེམས་ནང་གི་སྐྱོ་གདུང་མཐའ་དག་བརྗེད་ནས་ཤེས་ཚོར་གོ་ཚོར་མེད་པར་ས་གནས་དེར་བསྡད་དེ་ལོ་སྟོང་ཙམ་འདས་པ་རེད།ནང་བསྟན་ཆོས་ལུགས་ལ་དད་པ་བྱེད་མཁན་གྱི་ཁམས་པ་བས་གླང་ཆེན་ཐལ་དཀར་ལ་ཕ་ཡུལ་དྲན་པའི་སྐྱོ་གདུང་སེལ་ནུས་ཡོད་པར་མ་ཟད།ཉི་འོད་ས་གཞི་ཀུན་ཏུ་འཕྲོས་ནས་དུས་ཚིགས་བཞི་པོ་དཔྱིད་ཀྱི་དཔལ་ཡོན་རྒྱས་པར་འགྲན་པའི་ས་གནས་འདིར་བཀྲ་ཤིས་ཉི་མའི་ལུང་པ་ཞེས་མིང་བཏགས་པ་རེད།།